Darbininkų ir valstiečių inspekcija

Darbininkų ir valstiečių inspekcija, DVI () – RTFSR, vėliau TSRS valdžios organų sistema, užsiėmusi valstybės kontrolės klausimais. Sistemai vadovavo Darbininkų ir valstiečių inspekcijos liaudies komisariatas.

Istorija 
DVI įkurta 1920 m. vasario 7 d. pertvarkius RTFSR Valstybės kontrolės liaudies komisariatą į RTFSR Darbininkų ir valstiečių kontrolės liaudies komisariatą. Naujo komisariato liaudies komisaru buvo paskirtas J. Stalinas, kuris šį postą buvo užėmęs iki 1922 m.

DVI pirmaisiais egzistavimo metais užsiimdavo daugiausia finansinėmis revizijomis. Nuo 1922 m. DVI užsiėmė ir veikla, kuri vadinta „darbo normalizacija“: DVI kontrolieriai ir inspektoriai tikrino įvairių žinybų valdininkų darbo efektyvumą, skatino naujovių darbo organizacijoje diegimą. Nuo įkūrimo DVI liaudies komisariatas ėmė plėstis: 1921 m. vasarį buvo įkurta išorinių ryšių inspekcija, rugpjūtį – kuro inspekcija, 1922 m. vasarį buvo įkurti juridinis ir normalizacijos skyriai. 

Nuo 1923 m. veikė kartu su VKP(b) Centrine kontrolės komisija kaip vieningas tarybinis ir partinis organas, o DVI liaudies komisaras kartu vadovaudavo ir Centrinei kontrolės komisijai. 

1923 m. balandžio 30 d. TSRS CVK Prezidiumo nutarimu DVI liaudies komisaru buvo paskirtas V. Kuibyševas, šį postą užėmęs 1923-1926 m. 
1924 m. vasario 3-4 d. Maskvoje vykusiame DVI vadovų ir RKP(b) kontrolės komisijų atstovų visasąjunginiame pasitarime buvo nutarta palaipsniui sulieti partinius (CKK) ir valstybinius (DVI) kontrolės organus. Pradžioje koordinuoti jų veiklą, o vėliau sudaryti vieną instituciją. 

1926 m. lapkritį nauju DVI liaudies komisaru tapo S. Ordžonikidzė, šias pareigas ėjęs 1926-1930 m. Imtas keisti DVI veiklos organizavimas – nuo šakinio darbų segmentavimo ima pereiti prie teritorinio segmentavimo. 

Gana smarkiai DVI funkcijos pasikeitė po 1927 m. gegužės 4 d. TSRS CVK ir TSRS LKT nutarimo „О расширении прав Рабоче-крестьянской инспекции“ ('Apie Darbininkų ir valstiečių inspekcijos teisių išplėtimą'). DVI gavo teisę skirti drausmines nuobaudas, atleisti valdininkus už neūkiškumą, biurokratizmą ir vilkinimą, likviduoti nereikalingus padalinius bei atstovybes. 

Inspekcija panaikinta 1934 m. vasario 11 d.

Vadovybė

Liaudies komisarai 
RTFSR Darbininkų ir valstiečių inspekcijos liaudies komisarai:
 1920-02-24 – 1922-02-27: Josifas Stalinas (Иосиф Виссарионович Сталин)
 1922-02-27 – 1923-07-06: Aleksandras Ciurupa (Александр Дмитриевич Цюрупа)

TSRS Darbininkų ir valstiečių inspekcijos liaudies komisarai:
 1923-07-06 – 1926-08-05: Valerianas Kuibyševas (Валериан Владимирович Куйбышев)
 1926-08-05 – 1930-11-10: Sergo Ordžonikidzė (Серго Орджоникидзе)
 1930-11-10 – 1931-10-09: Andrejus Andrejevas (Андрей Андреевич Андреев)
 1930-10-09 – 1934-02-11: Janas Rudzutakas (Ян Эрнестович Рудзутак)

Pavaduotojai 
 1923–1924 m.: Varlaamas Avanesovas (Варлаам Александрович Аванесов)
 1925–1930 m.: Dmitrijus Lebedis (Дмитрий Захарович Лебедь)
 1925–1928 m.: Nikolajus Demčenka (Николай Нестерович Демченко)
 1926–1929 m.: Jakovas Jakovlevas (Яков Аркадьевич Яковлев)
 1930–1932 m.: Aleksandras Krinickis (Александр Иванович Криницкий)

TSRS vadovybė